Likasis
Likasis (pranc. Likasi) – miestas Kongo Demokratinės Respublikos pietuose, Aukštutinės Katangos provincijoje, į šiaurės vakarus nuo Lubumbašio. Geležinkelio stotis prie Lubumbašio–Ilebo linijos. Likasis yra svarbus kalnakasybos centras Vario juostoje (Šabos kalnakasybos srityje). Kasama ir apdirbama vario ir kobalto rūda. Chemijos, statybinių medžiagų gamybos pramonė.